Diari Oficial de la Generalitat Valenciana


Sumari del DOGV 9981, del 12-11-2024 (2024/11529)

RESOLUCIÓ de 18 d’octubre de 2024, per la qual s'autoritza una generació de crèdit en el capítol 4 del programa pressupostari 422E00, Universitat i estudis superiors, de la Conselleria d'Educació, Cultura, Universitats i Ocupació, per un import total de 5.522.310,00 euros, per ingressos finalistes procedents del Ministeri de Ciència, Innovació i Universitats (expedient 09.033/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11134

CVE
:   UBCE-F-0662-72058

Data del document
:   18-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

El 18 de juny de 2024, el Consell de Ministres va aprovar el Programa d'incorporació de talent docent i investigador a les universitats públiques espanyoles, destinat a la creació de 3.400 places de professorat ajudant doctor en les universitats públiques espanyoles, finançades amb càrrec al Ministeri de Ciència, Innovació i Universitats.

Per part seua, la Conferència General de Política Universitària, en la sessió celebrada en Ple el dia 19 de juny de 2024, ha ratificat l'Acord per a l'aprovació dels criteris i la distribució territorial dels fons i de les places de professorat ajudant doctor, finançats amb càrrec al Ministeri de Ciència, Innovació i Universitats en el marc del Programa d'incorporació de talent docent i investigador a les universitats públiques espanyoles, en execució del que es disposa en el capítol IV de la Llei orgànica 2/2023, de 22 de març, del sistema universitari, destinant a la Comunitat Valenciana un import de 5.522.310,00 euros per a la creació i provisió de 426 places de professorat ajudant doctor.

Tractant-se d'ingressos no previstos en el pressupost de la Generalitat 2024, la Conselleria d'Educació, Cultura, Universitats i Ocupació proposa una generació de crèdit en el capítol 4 del programa  pressupostari 422E00, Universitat i estudis superiors, per import de 5.522.310,00 euros, per fons finalistes del Ministeri de Ciència, Innovació i Universitats, que permet la inclusió d'una nova línia de transferència T0115, amb codi de fons TE24000000, destinada a la contractació de 426 places de professorat ajudant doctor, en les universitats públiques valencianes següents: Universitat de València, Universitat Politècnica de València, Universitat d'Alacant, Universitat Jaume I i Universitat Miguel Hernández.

A este efecte, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 8/2023, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer), de delegació de determinades competències en òrgans d'esta conselleria,

RESOLC

*Primer*

Autoritzar una generació de crèdit en el pressupost d'ingressos, en l'aplicació pressupostària S17767719BH99278 I.40814, Transferències de l'Estat. Àrea d'Educació i Investigació, amb codi de fons TE24000000, per import de 5.522.310,00 euros.

*Segon*

Autoritzar una generació de crèdit en el pressupost de gastos, en l'aplicació pressupostària T36928672VW59916 G.422E00.4, amb codi de fons TE24000000, per import de 5.522.310,00 euros.

*Tercer*

A conseqüència de l'import generat en el pressupost de gastos, s'autoritza la inclusió d'una nova línia de transferència en el capítol 4, del programa pressupostari 422E00, Universitat i estudis superiors, amb el detall i els imports següents:

|  |  |  |
| --- | --- | --- |
| CODI LÍNIA: T0115 | DENOMINACIÓ LÍNIA: Programa d'incorporació de talent docent i investigador en les universitats públiques | Cap.: 4 |
| IMPORT: 5.522.310,00 | BENEFICIARIS PREVISTOS: universitats públiques valencianes | |
| MODE DE CONCESSIÓ: transferència  PUBLICAR DADES: SÍ | DESCRIPCIÓ I FINALITAT: finançar els gastos de personal en el marc del Programa d'incorporació de talent docent i investigador en les universitats públiques de la Comunitat Valenciana, segons annex. | |
| APORTACIÓ GENERALITAT NO CONDICIONADA: 0,00  APORTACIÓ EXTERNA: ORIGEN:                                                           IMPORT  40198 Transferència de l'Estat. Àrea Educació i investigació            5.522.310,00  Total finançament afectat                                                                        5.522.310,00 | | |

  

Annex. Relació de beneficiaris de la línia de transferència T0115 «Programa d'incorporació de talent docent i investigador en les universitats públiques»:

|  |  |
| --- | --- |
| *Universitat* | *Import* |
| Universitat de València | 1.931.512,00 |
| Universitat Politècnica de València | 1.037.054,00 |
| Universitat d'Alacant | 1.451.875,00 |
| Universitat Jaume I | 466.674,00 |
| Universitat Miguel Hernández | 635.195,00 |
| Total | 5.522.310,00 |

  

*Quart*

A conseqüència de l'import generat, es modifiquen en l’FP3 del programa pressupostari 422E00, Universitat i estudis superiors, les dades relatives a l'aplicació pressupostària d'ingressos 40553, que queden establides en els termes següents:

|  |  |  |  |  |  |
| --- | --- | --- | --- | --- | --- |
| *Cod. ingrés* | *Codi de fons* | *Origen / Destinació del finançament* | *Cap.* | *Línia* | *Import* |
| 40142 |  | Transferència de l’Estat. Àrea Educació i Investigació |  |  | 5.522.310,00 |
|  | TE24000000 | Pr. incorp. de talent docent i inv. | 4 | T0115 | 5.522.310,00 |

  
  

València, 18 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública